  Анжелика Тихонова корреспондент Глазкарын вордӥськем Елизавета Туктамышева Финляндиысь Эспоо карын фигурной нискыланъя Finlandia Trophy - 2021 калыккуспо турнирын азвесь медаль утӥз. Ӵошатсконъёс 10-тӥ коньывуонэ йылпумъяськизы. Елизавета Туктамышева, вакчи но эркын программаоссэ быдэстыса, оглом 233,3 балл люказ Нырысетӥ интые Россиысь ик Камила Валиева ӝутскиз (249,24 балл люказ), куинетӥ Алёна Косторная луиз (218,23 балл). Кыкназы ик ӵошатсконъёслы Этери Тутберидзелэн группаяз дасясько. Пусъём, Алексей Мишинлэн дышетскисез Елизавета Туктамышева вакчи программа бере нырысетӥ интыын мынэ вал. Тодэ вайытом, 2020-2021 ӵошатскон вакытэ Елизавета Туктамышева Швециын ортчем дуннелэн чемпионатаз кыкетӥ луиз. Нош Япониын командаен дуннелэн чемпионатаз зарни утӥз.  Тегъёс: Спорт ЛизаТуктамышева Удмуртия Россия Глазкар  